kardosdrur/scandi-wiki huggingface dataset:
Harold Lane

Harold Mansfield Lane (født 13. marts 1895 i Edinburgh, død 24. juni 1972 i London) var en britisk roer.

Lane begyndte at ro i Portobello Rowing Club i Edinburgh og blev skotsk juniormester i 1914. På grund af sit arbejde flyttede han i 1920 til London og fortsatte derpå med at ro i Thames Rowing Club. Allerede i sin første sæson i klubben vandt han adskillige titler i forskellige bådtyper. Han havde dog sin bedste periode i midten af 1920'erne, hvor han blandt andet var med til at vinde i otteren ved Henley Royal Regatta tre gange (1925, 1927 og 1928) samt i firer uden styrmand i 1926 og 1927.

Til OL 1928 i Amsterdam sendte briterne otteren fra Thames, som ud over Lane bestod af Felix Badcock, Jamie Hamilton, Guy Nickalls, Donald Gollan, Gordon Killick, Jack Beresford, Harold West og styrmand Arthur Sulley. Briterne sejrede i de første tre runder, mens de var oversiddere i semifinalen. I finalen mødte de de forsvarende mestre fra OL 1924 og 1920, USA, der med sejrede mere end to sekunders forspring, så briterne fik sølv, mens den tabende semifinalist, Canada, fik bronze.

OL-medaljer 
 1928:  Sølv i otter

Referencer

Eksterne henvisninger 

Roere fra Storbritannien
Personer fra Edinburgh
Deltagere for Storbritannien ved sommer-OL 1928
Olympiske sølvmedaljevindere fra Storbritannien
Gordon Killick

Gordon Cecil Killick (født 3. juni 1899, død 10. oktober 1962) var en britisk roer.

Rokarriere 
Killick roede for Thames Rowing Club og deltog første gang ved Henley-regattaen i 1922, og sammen med sin svoger, Cyril Thomas Southgate, blev han udtaget til OL 1924 i Paris i toer uden styrmand. De nåede finalen via opsamlingsheat (hvor de var eneste deltagere), men måtte opgive at ro finalen på grund af en skade hos Southgate. De blev egentlig nummer tre i konkurrencen, men modtog ingen medalje.

De følgende år roede han otter, firer uden styrmand og toer uden styrmand og var med til at hente mange sejre og andre gode resultater i Henley.

Til OL 1928 i Amsterdam sendte briterne otteren fra Thames, som foruden Killick bestod af Jamie Hamilton, Guy Nickalls, Donald Gollan, Harold Lane, Felix Badcock, Jack Beresford, Harold West og styrmand Arthur Sulley. Briterne sejrede i de første tre runder, mens de var oversiddere i semifinalen. I finalen mødte de de forsvarende mestre fra OL 1924 og 1920, USA, der med sejrede mere end to sekunders forspring, så briterne fik sølv, mens den tabende semifinalist, Canada, fik bronze.

Senere karriere 
Killick var vicepræsident i Thames Rowing Club i mere end 30 år. I 1960 var han formand for en komité, der havde til formål at skaffe midler til at genopbygge klubben, og han var hovedmanden bag indsamlingen af £12.000 (svarende til mere end 2 millioner kr i 2020).

OL-medaljer 
 1928:  Sølv i otter

Referencer

Eksterne henvisninger 

Roere fra Storbritannien
Personer fra London
Deltagere for Storbritannien ved sommer-OL 1924
Deltagere for Storbritannien ved sommer-OL 1928
Olympiske sølvmedaljevindere fra Storbritannien
Harold West

Harold Ernest West (født 10. december 1899, død 7. august 1973) var en britisk roer.

West roede for Thames Rowing Club og var med til at vinde Kingston Regattaen i dobbeltsculler i 1921, hvorpå han året efter sammen med Karl Vernon blev nummer to i Henley-regattaen. De følgende år opnåede han flere topresultater i dobbeltsculleren, og han roede i flere forskellige bådtyper ved Henley gennem årene. Det bedste resultat kom, da han var en del af den otter, der vandt løbet i 1927 og 1928.

Til OL 1928 i Amsterdam sendte briterne meget naturligt Henley-vinderne fra Thames til otter-løbet. Besætningen bestod ud over West af Felix Badcock, Jamie Hamilton, Guy Nickalls, Donald Gollan, Harold Lane, Gordon Killick, Jack Beresford og styrmand Arthur Sulley. Briterne sejrede i de første tre runder, mens de var oversiddere i semifinalen. I finalen mødte de de forsvarende mestre fra OL 1924 og 1920, USA, der med sejrede mere end to sekunders forspring, så briterne fik sølv, mens den tabende semifinalist, Canada, fik bronze.

OL-medaljer 
 1928:  Sølv i otter

Referencer

Eksterne henvisninger 

Roere fra Storbritannien
Personer i 1900-tallet
Deltagere for Storbritannien ved sommer-OL 1928
Olympiske sølvmedaljevindere fra Storbritannien
Arthur Sulley

Arthur Lindsey Sulley (født 8. november 1906, død 7. november 1994) var en britisk roer.

Rokarriere 
Sulley var søn af en skolelærer og gik på Denstone College, hvor hans far på et tidspunkt var rektor. Han kom derpå til Cambridge, hvor han var en del af Selwyn College. Han var en ivrig sportsmand, der blandt andet spillede rugby og cricket, men derudover var han styrmand i roning og var med til at sikre Cambridge sejrene i Oxford vs. Cambridge Boat Race i 1928 og 1929. Han stillede også op for Thames Rowing Club og var med i otteren, der vandt ved Henley-regattaen.

Til OL 1928 i Amsterdam sendte briterne otteren fra Thames, som 
ud over Sulley bestod af Jamie Hamilton, Guy Nickalls, Donald Gollan, Harold Lane, Gordon Killick, Jack Beresford, Harold West og Felix Badcock. Briterne sejrede i de første tre runder, mens de var oversiddere i semifinalen. I finalen mødte de de forsvarende mestre fra OL 1924 og 1920, USA, der med sejrede mere end to sekunders forspring, så briterne fik sølv, mens den tabende semifinalist, Canada, fik bronze.

Sulley var desuden styrmand i den britiske firer med styrmand ved legene i 1928, men denne båd gik ikke videre fra indledende runde.

Familie og øvrige karriere 
Sulley blev direktør for en fabrik, der fremstillede uniformer til togpersonale. Han blev gift med Margery Cann-Evans, der også havde været styrmand i kvindernes otter, mens hun gik på Cambridge. De fik en søn, James, der i 1958 som sin far var med til at vinde universiteternes Boat Race, ligeledes som styrmand.

OL-medaljer 
 1928:  Sølv i otter

Referencer

Eksterne henvisninger 

Roere fra Storbritannien
Deltagere for Storbritannien ved sommer-OL 1928
Olympiske sølvmedaljevindere fra Storbritannien
Sebastian Earl

Sebastian Earl (2. januar 1900 - 10. april 1983) var en britisk roer.

Earl vandt en sølvmedalje ved OL 1920 i Antwerpen, som del af den britiske otter, der desuden bestod af John Campbell, Ewart Horsfall, Walter James, Sidney Swann, Richard Lucas, Guy Oliver Nickalls, Ralph Shove og styrmand Robin Johnstone. I en tæt finale blev briterne besejret med bare 0,8 sekunder af guldvinderne fra USA, mens Norge vandt bronze.

Earl var studerende ved University of Oxford, og var i 1920 med i båden i det traditionsrige Boat Race på Themsen.

OL-medaljer 
 1920:  Sølv i otter

Referencer

Eksterne henvisninger 

Roere fra Storbritannien
Walter James

Walter Ernest Christopher James (18. januar 1896 - 17. juni 1982) var en britisk roer.

James vandt en sølvmedalje ved OL 1920 i Antwerpen, som del af den britiske otter, der desuden bestod af John Campbell, Ewart Horsfall, Sebastian Earl, Sidney Swann, Richard Lucas, Guy Oliver Nickalls, Ralph Shove og styrmand Robin Johnstone. I en tæt finale blev briterne besejret med bare 0,8 sekunder af guldvinderne fra USA, mens Norge vandt bronze.

James var studerende ved University of Oxford, og var i både 1920 og 1921 med i båden i det traditionsrige Boat Race på Themsen.

OL-medaljer 
 1920:  Sølv i otter

Referencer

Eksterne henvisninger 

Roere fra Storbritannien
Personer fra London
Medaljevindere ved sommer-OL 1920
Olympiske sølvmedaljevindere fra Storbritannien
Olympiske medaljevindere i roning
Richard Lucas

Richard Saville Clement Lucas (27. juli 1896 - 29. maj 1968) var en britisk roer.

Lucas vandt en sølvmedalje ved OL 1920 i Antwerpen, som del af den britiske otter, der desuden bestod af John Campbell, Ewart Horsfall, Sebastian Earl, Sidney Swann, Walter James, Guy Oliver Nickalls, Ralph Shove og styrmand Robin Johnstone. I en tæt finale blev briterne besejret med bare 0,8 sekunder af guldvinderne fra USA, mens Norge vandt bronze.

Lucas var studerende ved University of Oxford, og var i 1921 med i båden i det traditionsrige Boat Race på Themsen.

OL-medaljer 
 1920:  Sølv i otter

Referencer

Eksterne henvisninger 

Roere fra Storbritannien
Personer fra London
Ralph Shove

Ralph Samuel Shove (31. maj 1889 - 2. februar 1966) var en britisk roer.

Shove vandt en sølvmedalje ved OL 1920 i Antwerpen, som del af den britiske otter, der desuden bestod af John Campbell, Ewart Horsfall, Sebastian Earl, Sidney Swann, Walter James, Guy Oliver Nickalls, Richard Lucas og styrmand Robin Johnstone. I en tæt finale blev briterne besejret med bare 0,8 sekunder af guldvinderne fra USA, mens Norge vandt bronze.

Shove var studerende ved University of Cambridge, og var i både 1912 og 1913 med i båden i det traditionsrige Boat Race på Themsen.

OL-medaljer 
 1920:  Sølv i otter

Referencer

Eksterne henvisninger 

Roere fra Storbritannien
Robin Johnstone

Robin Talbot Johnstone (6. august 1901 - 20. februar 1976) var en britisk roer.

Johnstone vandt en sølvmedalje ved OL 1920 i Antwerpen, som styrmand i den britiske otter, der blev roet af John Campbell, Ewart Horsfall, Sebastian Earl, Sidney Swann, Walter James, Guy Oliver Nickalls, Richard Lucas og Ralph Shove. I en tæt finale blev briterne besejret med bare 0,8 sekunder af guldvinderne fra USA, mens Norge vandt bronze.

Johnstone var studerende ved University of Cambridge, og var i 1920 med i båden i det traditionsrige Boat Race på Themsen.

OL-medaljer 
 1920:  Sølv i otter

Referencer

Eksterne henvisninger 

Roere fra Storbritannien
Personer fra Ipswich
William Fison

Sir William Guy Fison (25. oktober 1890 - 6. december 1964) var en britisk roer.

Fison var med ved OL 1912 i Stockholm, hvor han sammen med William Parker, Thomas Gillespie, Beaufort Burdekin, Frederick Pitman, Arthur Wiggins, Charles Littlejohn, Robert Bourne og styrmand John Walker udgjorde den ene af to britiske ottere. I finalen blev båden kun besejret af den anden britiske båd, mens en båd fra Tyskland vandt bronze.

OL-medaljer 
 1912:  Sølv i otter

Referencer

Eksterne henvisninger 

Roere fra Storbritannien
Personer fra London
William Parker

Sir William Lorenzo Parker (9. januar 1889 - 27. oktober 1971) var en britisk roer.

Parker var med ved OL 1912 i Stockholm, hvor han sammen med William Fison, Thomas Gillespie, Beaufort Burdekin, Frederick Pitman, Arthur Wiggins, Charles Littlejohn, Robert Bourne og styrmand John Walker udgjorde den ene af to britiske ottere. I finalen blev båden kun besejret af den anden britiske båd, mens en båd fra Tyskland vandt bronze.

OL-medaljer 
 1912:  Sølv i otter

Referencer

Eksterne henvisninger 

Roere fra Storbritannien
Personer fra London
Beaufort Burdekin

Beaufort Burdekin (27. december 1891 - 15. maj 1963) var en britisk roer.

Burdekin var med ved OL 1912 i Stockholm, hvor han sammen med William Fison, Thomas Gillespie, William Parker, Frederick Pitman, Arthur Wiggins, Charles Littlejohn, Robert Bourne og styrmand John Walker udgjorde den ene af to britiske ottere. I finalen blev båden kun besejret af den anden britiske båd, mens en båd fra Tyskland vandt bronze.

OL-medaljer 
 1912:  Sølv i otter

Referencer

Eksterne henvisninger 

Roere fra Storbritannien
Frederick Pitman

Frederick Archibald Hugo Pitman (1. juni 1892 - 25. juli 1963) var en britisk roer.

Pitman var med ved OL 1912 i Stockholm, hvor han sammen med William Fison, Thomas Gillespie, William Parker, Beaufort Burdekin, Arthur Wiggins, Charles Littlejohn, Robert Bourne og styrmand John Walker udgjorde den ene af to britiske ottere. I finalen blev båden kun besejret af den anden britiske båd, mens en båd fra Tyskland vandt bronze.

Pitman var studerende ved University of Oxford, og var i både 1912 og 1914 med i det traditionsrige Boat Race på Themsen.

OL-medaljer 
 1912:  Sølv i otter

Referencer

Eksterne henvisninger 

Roere fra Storbritannien
Personer fra Edinburgh
Arthur Wiggins

Arthur Frederick Reginald Wiggins (4. december 1891 - 23. juli 1961) var en britisk roer.

Wiggins var med ved OL 1912 i Stockholm, hvor han sammen med William Fison, Thomas Gillespie, William Parker, Beaufort Burdekin, Frederick Pitman, Charles Littlejohn, Robert Bourne og styrmand John Walker udgjorde den ene af to britiske ottere. I finalen blev båden kun besejret af den anden britiske båd, mens en båd fra Tyskland vandt bronze.

Wiggins var studerende ved University of Oxford, og var i både 1913 og 1914 med i det traditionsrige Boat Race på Themsen.

OL-medaljer 
 1912:  Sølv i otter

Referencer

Eksterne henvisninger 

Roere fra Storbritannien
Personer fra Bournemouth
Charles Littlejohn

Charles William Berry Littlejohn (4. januar 1889 - 4. august 1960) var en newzealandsk født britisk roer.

Littlejohn var med ved OL 1912 i Stockholm, hvor han sammen med William Fison, Thomas Gillespie, William Parker, Beaufort Burdekin, Frederick Pitman, Arthur Wiggins, Robert Bourne og styrmand John Walker udgjorde den ene af to britiske ottere. I finalen blev båden kun besejret af den anden britiske båd, mens en båd fra Tyskland vandt bronze.

Littlejohn var studerende ved University of Oxford, og var i både 1911 og 1912 med i det traditionsrige Boat Race på Themsen.

OL-medaljer 
 1912:  Sølv i otter

Referencer

Eksterne henvisninger 

Roere fra Storbritannien
Roere fra New Zealand
Robert Bourne

Robert Croft Bourne (15. juli 1888 - 7. august 1938) var en britisk roer og politiker.

Bourne var med ved OL 1912 i Stockholm, hvor han sammen med William Fison, Thomas Gillespie, William Parker, Beaufort Burdekin, Frederick Pitman, Arthur Wiggins, Charles Littlejohn og styrmand John Walker udgjorde den ene af to britiske ottere. I finalen blev båden kun besejret af den anden britiske båd, mens en båd fra Tyskland vandt bronze.

Bourne var studerende ved University of Oxford, og var i både 1909, 1910, 1911 og 1912 med i det traditionsrige Boat Race på Themsen.

Senere i livet gjorde Bourne karriere indenfor politik. Fra 1924 og frem til sin pludselige død i 1938 var han medlem af det britiske underhus, repræsenterende De Konservative.

OL-medaljer 
 1912:  Sølv i otter

Referencer

Eksterne henvisninger 

Roere fra Storbritannien
Politikere fra Storbritannien
Medlemmer af Underhuset
Personer fra London
Liberale Demokraten

Liberale Demokraten - Die Sozialliberalen (LD) er et socialliberalt tysk politisk parti. Partiet stiftedes i 1982.

Historie 
LD blev grundlagt i 1982 i Bochum efter at FDP havde forladt den social-liberale koalition ledet af kansler Helmut Schmidt og dannet et ny regering med CDU.

Politiske partier i Tyskland
Etableret i 1982
BAC-test

Blodtypekontrol Antistofscreentest Computerkontrol (forkortet BAC-test) er en blodprøve, der tages i forbindelse med blodtransfusioner, for at se egnethed mellem hhv. donor og modtager af røde blodlegemer. 

Hvis testen giver et ugyldigt resultat, laves der i stedet en forligelighedstest.

Eksterne henvisninger 
 BAC-test eller forligelighedstest på Sundhed.dk

Blodprøver
Petur Knudsen

Petur Knudsen (født 21. april 1998) er en færøsk fodboldspiller, der spillede for El Paso Locomotive FC og for Færøernes fodboldlandshold.

Karriere

Klub 
Knudsen har spillet for NSÍ Runavík det meste af sin fodboldkarriere. I 2021 blev han hentet af den danske klub Lyngby Boldklub som på daværende tidspunkt spillede i NordicBet Liga.

Landshold 
Knudsen fik landsholdsdebut for Færøerne den 28. marts 2021 på udebane i en VM 2022 kvalifikationskamp mod Østrig, der endte med et 3–1 nederlag.

Privatliv 
Knudsen er søn af tidligere landsholdsspiller, Jens Martin Knudsen.

Hæder 
NSÍ
 Færøernes pokalturnering (Løgmanssteypið): 2017

Individuel
 Årets fodboldspiller (Færøerne): 2020
 Årets unge fodboldspiller i færøsk fodbold: 2020

Referencer

Eksterne henvisninger 
 

Fodboldspillere fra Færøerne
Fodboldlandsholdsspillere fra Færøerne
Fodboldspillere fra NSÍ Runavík
Fodboldspillere fra Lyngby Boldklub
Robin's Wish

Robin's Wish er en amerikansk dokumentarfilm fra 2020, der er skabt af Tylor Norwood.

Eksterne henvisninger 
 

Dokumentarfilm fra USA
Amerikanske film fra 2020
Maersk Denver

Maersk Denver (tidligere Maersk Kendal) er et containerskib i Maersk-koncernen. 
Skibet er amerikansk registreret og bliver ført af det amerikanske firma Maersk Line, Limited i Norfork, Virginia.
Maersk Denver er omkring 299 meter langt og 40 meter bredt.

Maersk Denver er indsat på Maersks såkaldte MECL-service, fra Mellemøsten og Indien til den amerikanske østkyst (og omvendt).

Maersk Denver har plads til 6.200 TEU.

Maersk Denver fik en vis grad af global opmærksomhed i marts 2021, da det store containerskib Ever Given grundstødte i Suez-kanalen.
Maersk Denver var umiddelbart bagefter Ever Given og havde første udsyn til grundstødningen.
Et fotografi taget af et besætningsmedlem, der viste Ever Given på tværs af Suez-kanalen, gik verdenen rundt.

Henvisninger 

Maersk Line
Skibe fra USA
The Apprentice

The Apprentice, på dansk også kendt som Lærlingen, er et amerikansk reality-tv-program, der bedømmer forretningsevnerne hos en gruppe deltagere. Det har kørt i forskellige formater gennem femten sæsoner siden januar 2004 på NBC, hvor den seneste sæson er kørt i 2017.

The Apprentice blev skabt af den britisk-fødte amerikanske tv-producent Mark Burnett. Programmet følger 14 til 18 håbefulde forretningsfolk, som konkurrerer om programmets hovedpræmie: en et-årig startkontrakt til en værdi af $250.000, tilbudt af programmets vært, til at styre et forretningsprojekt. Programmets deltagere er opdelt i to grupper (også kaldet "selskaber"), som i hver episode konkurrerer i forskellige forretningsrelaterede opgaver såsom salg af produkter, indsamling af penge til velgørenhed eller oprettelse af en reklamekampagne. Den tabende gruppe deltager afslutningsvis i et bestyrelsesmøde med programmets vært og dennes rådgivere, hvor det bestemmes, hvem der bidrog mindst til holdets indsats. En episode afsluttes med, at værten eliminerer en deltager fra konkurrencen med catchphrasen: "You're fired!" (på dansk: "Du er fyret!").

Donald Trump var vært for programmets første fjorten sæsoner (fra 2004 til 2015), men blev afløst af Arnold Schwarzenegger i seriens femtende sæson i 2017, efter at NBC valgte at afsluttet alle sine forretningsaktiver med Trump i juni 2015 som direkte konsekvens af Trumps præsidentkandidatur herunder kontroversielle bemærkninger om mexicanske indvandrere. I stedet for at anvende Trumps ikoniske catchphrase, "You're fired!", valgte Schwarzenegger at anvende catchphrasen "You’re Terminated".

Referencer 

Tv-serier fra USA
Tv-serier fra 2000'erne
Donald Trump
Katherine Neville, hertuginde af Norfolk

Katherine Neville (ca. 1400 – sensommeren 1483) var en engelsk adelskvinde i Middelalderen, den tredje datter af Ralph Neville, 1. jarl af Westmorland, og hans anden hustru Joan Beaufort. Gennem sin mor var hun barnebarn af Johan af Gent.

Den 12. januar 1412 blev Katherine gift i en alder af 12 år med John Mowbray, 2. hertug af Norfolk (1392–1432). Deres eneste kendte barn var John de Mowbray, 3. hertug af Norfolk (1415–1461).

Katherine giftede sig for anden gang med Thomas Strangeways (ca. 1395 – før 1442), de fik 2 døtre:

 Joan Strangeways, der blev gift med Sir William Willoughby. Deres datter Cecily giftede sig med Edward Sutton, 2. baron Dudley. De er bl.a. forfædre til Herbert Hoover.
 Katherine Strangeways, der blev gift med Thomas Sutton de Clonard. De fik en søn, Nicholas Sutton de Clonard.

Hun giftede sig for tredje gang med John, viscount Beaumont, der blev dræbt i 1460.

Hendes fjerde og sidste ægteskab var skændigt, kendt af samtidige  som det "djævelske ægteskab". Hun giftede sig med John Woodville, bror til dronning Elizabeth. Han var 19 år på tidspunktet for deres ægteskab, mens hun var 65. Ikke desto mindre overlevede hun ham, da han blev henrettet i 1469 efter Slaget ved Edgecote, på ordre fra hendes nevø Richard Neville, 16. jarl af Warwick, under et Lancaster-oprør mod Edvard 4. Hvorvidt hun blev tvunget ind i sit sidste ægteskab mod sin vilje er uklart, men de ubehagelige detaljer tilføjede den dybe modvilje mod dronningens familie blandt den herskende klasse, hvilket stærkt svækkede York-dynastiet.

Hun var stadig i live i 1483 efter at have overlevet alle sine børn. Hun blev sidst set offentligt ved kroningen af Richard 3.

Referencer

Litteratur 

 
 Grøn, Mary Anne Everett. Brev fra kongelige og berømte damer i Storbritannien, fra begyndelsen af det tolvte århundrede til afslutningen af dronning Maries regeringstid. London: H. Colburn, 1846. googlebooks Hentet 13. december 2008
 Oxford History of England, 1399–1485, 485ff.

Eksterne henvisninger 

 Katherine Neville
 
 Neville-familien

Tjek fødselsår
Personer fra England
Ansel Bourne

Ansel Bourne (1826–1910) var en person, som blev genstand for en berømt psykologi-sag i 1800-tallet.

17. januar 1887 forlod den 61-årige prædikant Ansel Bourne sit hjem i Rhode Island, tog $ 551 ud af banken, og rejste på besøg til sin nevø i Providence for at diskutere købet af en grund. Om morgenen 14. marts vågnede han med et ryk i en seng i bagrummet i en lille forretning i 345 East Main Street i Norristown i Pennsylvania, uden at ane, hvad han gjorde dér. Hans husvært fortalte Bourne, at han dér havde kaldt sig A.J. Brown, havde lejet forretningen tidligt i februar, drevet den og ellers gået i byens metodistkirke. Men Bourne huskede intet af, hvad han havde foretaget sig, fra han forlod sin nevø to måneder tidligere, 360 km borte. Han begreb ikke, hvorfor han skulle være begyndt med noget, han ikke kendte noget til eller havde nogen interesse for.

Tre år senere lod Bourne sig hypnotisere af professor William James fra Harvard og kaldte sig da Albert John Brown. Han beskrev detaljeret rejsen til Pennsylvania i januar 1887 og åbningen af forretningen. Når det gjaldt livet forud for 17. januar, blev han forvirret, og huskede intet fra tiden efter 13. marts. Når han som Brown blev præsenteret for sin kone, kunne han ikke genkende hende. Professor James klassificerede hændelsen som "en spontan hypnotisk trance af to måneders varighed".

Sagen har sandsynligvis ligget til grund for dele af karakteren Jason Bourne i bogserien The Bourne Identity.

Referencer 

Personer fra USA